Diari Oficial de la Generalitat Valenciana


Sumari del DOGV 9653, del 02-08-2023 (2023/8668)

Extracte de la Resolució de 4 de juliol 2023, del Rectorat de la Universitat de València, per la qual es convoca la segona edició dels premis Càtedra Dona i Esport a les millors tesis doctorals relacionades amb la igualtat de gènere en l'àmbit de l'activitat física i l'esport.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9653

Data del DOGV
:   02-08-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8668


Data del document
:   04-07-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució de 4 de juliol 2023, del Rectorat de la Universitat de València, per la qual es convoca la segona edició dels premis Càtedra Dona i Esport a les millors tesis doctorals relacionades amb la igualtat de gènere en l'àmbit de l'activitat física i l'esport. [2023/8668]  
BDNS (identif.): 710552.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/710552)  
  
Primer. Beneficiaris  
Es poden presentar als premis Càtedra de Dona i Esport els i les estudiants de qualsevol titulació oficial de les universitats espanyoles que hagen presentat i aprovat la seua tesi doctoral sobre qualsevol tema relacionat amb la igualtat de gènere, l'activitat física, l'exercici i/o l'esport en els cursos 2021-2022 i 2022-2023.  
  
Segon. Objecte  
L'objecte d'aquesta convocatòria és premiar les millors tesis doctorals presentades en els cursos 2021-2022 i 2022-2023,en qualsevol universitat espanyola, el contingut de les quals estiga orientat a la temàtica igualtat de gènere i activitat física, exercici i/o esport, realitzat des de qualsevol àrea de coneixement.  
La finalitat del premi és fomentar entre l'estudiantat universitari l'estudi de qualsevol aspecte referit a la igualtat de gènere en l'àmbit de l'esport i l'activitat física.  
  
Tercer. Bases reguladores  
La convocatòria està publicada en la següent url:  
https://go.uv.es/C0g9YLh  
  
Quarta. Quantia  
Els premis es financen a càrrec del capítol VII del pressupost de la Càtedra de Dona i Esport de la Universitat de València per a l'any 2023, orgànica 6462129040 i específica 78242494, per un import de dos mil euros (2.000 €).  
S'atorgaran els següents premis:  
Primer premi: dotat amb 1.500 €.  
Segon premi: dotat amb 500 €.  
  
Cinqué. Termini de presentació de sol·licituds  
El termini per a presentar els treballs serà el comprés entre l'endemà de la publicació de l'extracte de la convocatòria en el Diari Oficial de la Generalitat Valenciana i el 15 de setembre de 2023.  
  
València, 4 de juliol de 2023.- La rectora, p. d. (DOGV 30.05.2022), la vicerectora d'Innovació i Transferència: Rosa María Donat Beneito.